בוריס בוריסוביץ' רוטנברג

**בוריס בוריסוביץ' רוטנברג** (ברוסית: **Бори́с Бори́сович Ротенбе́рг**; נולד ב-19 במאי 1986 בסנקט פטרבורג שברוסיה) הוא כדורגלן עבר יהודי-רוסי-פיני ששיחק בעמדת המגן.

## קריירת מועדונים
בוריס רוטנברג נולד ב-19 במאי 1986 למשפחה יהודית בעיר לנינגרד שבברית המועצות. בגיל 4 עבר רוטנברג יחד עם משפחתו לפינלנד. ב-1994 התחיל לשחק כדורגל במסגרת קבוצת הילדים של פוניסטוס הלסינקי. הוא שיחק בקבוצת הנוער של ה.י.ק. הלסינקי, בקבוצת ליגת העל הפינית יוקריט ובקלובי-04, ורשם 12 הופעות בנבחרת הצעירה של פינלנד.

ב-2006 חזר לסנקט פטרבורג ולמד באוניברסיטת סנקט פטרבורג. בוריס היה קרוב לחתום בזניט-2, אך בשל האיסור עבור זרים לשחק בליגה השנייה הוא עבר לקבוצת הנוער של זניט, שם בשנים 2006–2007 השתתף ב-46 משחקים.

ב-2008 הושאל לשיניק. הוא שיחק בהרכב פעם אחת בלבד, כאשר נכנס כמחליף בדקה ה-85 מול קריליה סובטוב. בקבוצת הנוער רשם 10 הופעות. ביולי 2008 רוטנברג ועוד שחקן יהודי-רוסי, יעקוב ארליך, עברו מבחנים בקבוצת הפועל פתח תקווה, שהתעניינה בשירותים. באותו חודש בוריס רוטנברג בהשאלה לסאטורן, וגם שם שיחק בהרכב הנוער בלבד. ב-16 בינואר 2009 הושאל לעונה לחימקי, שם רשם 13 הופעות בליגת העל, 1 בגביע ו-3 באליפות הנוער.

בסוף ינואר 2010 הושאל למשך שנה למכבי תל אביב, אך כבר במרץ עבר לאלניה ולדיקווקז באותם תנאים.
ב-4 בפברואר 2011 חתם חוזה בדינמו מוסקבה, קבוצה שהייתה בבעלות אביו בוריס רומנוביץ' רוטנברג. בינואר 2012 הושאל לקובאן וסיים את העונה ללא הופעות במדי הקבוצה.

עונת 2014/15 הייתה מוצלחת יחסית עבור רוטנברג, אחרי שרשם 10 הופעות במדי הקבוצה וקיבל לראשונה זימון לנבחרת הבוגרת של פינלנד.
ב-28 באוגוסט 2015 עבר בהשאלה שנתית לרוסטוב. לאחר עונה חתם בלוקומוטיב מוסקבה.

## נבחרת לאומית
רוטנברג רשם 12 הופעות בנבחרת הצעירה של פינלנד. הוא ערך את הופעת הבכורה שלו בנבחרת הבוגרת ב-9 בינואר 2015 במשחק ידידות מול אסטוניה, כאשר פתח בהרכב והוחלף במחצית.

## לאחר הפרישה
ב-29 בנובמבר 2022 מונה רוטנברג למנהל מחלקת פיתוח כדורגל נוער בלוקומוטיב במוסקבה, והפך לאחראי על יישום מערכת מאוחדת לאימון שחקני כדורגל צעירים. מאז 2024, הוא גם משמש כסגן המנכ"ל של לוקומוטיב.

ב-12 בנובמבר 2025 מונה למנכ"ל לוקומוטיב מוסקבה.

## חיים פרטיים
אביו - בוריס רומנוביץ' רוטנברג - אזרח פינלנד, איש עסקים רוסי, סגן נשיא התאחדות הג'ודו הרוסית והבעלים של בנק ס.מ.פ. שב-2009 היה הספונסר של חימקי (באותה שנה בנו גם שיחק שם). כמו כן, על פי רשימת פורבס, ב-2010 הוא דורג במקום ה-100 בין האנשים העשירים ברוסיה. כמו כן הוא חבר של ולדימיר פוטין עוד משנות ה-60, כאשר הם התאמנו ביחד בשיעורי ג'ודו.

אחיו, רומן בוריסוביץ' רוטנברג (גם מייקל אוליבר רוטנברג), חבר בצוות ניהולי (סגן נשיא) של גזפרום-אקספורט.

דודו ,ארקדי רומנוביץ' רוטנברג, מיליארדר, סגן הנשיא הראשון של התאחדות הג'ודו הרוסית, הבעלים של בנק ס.מ.פ, מקום 60 ברשימת העשירים של רוסיה לשנת 2015.

בן דודו, איגור ארקדייביץ' רוטנברג, מנהל מחלקת הנכס של רכבת רוסיה. מנהל הנכס לשעבר של מחלקת התעשייה, התחבורה והתקשורת של רוסיה.

בתו לידיה נולדה ב-2013.

## תארים
;לוקומוטיב מוסקבה
* אליפות רוסיה: 2017/2018
* הגביע הרוסי: 2016/2017

## קישורים חיצוניים

* סטטיסטיקות ופרופיל באתר התאחדות הכדורגל הרוסית 
* דף השחקן באתר הרשמי של רוסטוב 

## הערות שוליים

קטגוריה:כדורגלנים פינים
קטגוריה:כדורגלנים יהודים
קטגוריה:מגני כדורגל רוסים
קטגוריה:מגני כדורגל יהודים
קטגוריה:כדורגלנים רוסים
קטגוריה:בלמי כדורגל פינים
קטגוריה:בלמי כדורגל יהודים
קטגוריה:סנקט פטרבורג: כדורגלנים
קטגוריה:ספורטאים יהודים רוסים
קטגוריה:ספורטאים יהודים פינים
קטגוריה:כדורגלני קלובי 04
קטגוריה:כדורגלני זניט סנקט פטרבורג
קטגוריה:כדורגלני שיניק ירוסלבל
קטגוריה:כדורגלני סאטורן
קטגוריה:כדורגלני חימקי
קטגוריה:כדורגלני מכבי תל אביב
קטגוריה:כדורגלני אלניה ולדיקווקז
קטגוריה:כדורגלני קובאן קרסנודאר
קטגוריה:כדורגלני אולימפיאקוס ניקוסיה
קטגוריה:כדורגלני רוסטוב
קטגוריה:כדורגלני לוקומוטיב מוסקבה
קטגוריה:כדורגלני נבחרת פינלנד
קטגוריה:פינים שנולדו ב-1986
קטגוריה:רוסים שנולדו ב-1986